Kalcio acetatas

Kalcio acetatas – cheminis junginys, acto rūgšties kalcio druska. Formulė Ca(C2H3OO)2. Pagal IUPAC, sisteminis pavadinimas – kalcio etanoatas. Senesnis pavadinimas yra kalkių acetatas. Medžiaga labai higroskopiška, todėl įprasta forma – monohidratinė (Ca(CH 3COO)2•H2O, CAS [5743-26-0]).

 Gamyba 
Kalcio acetatas gaunamas kalcio karbonato (randamas kiaušinių lukštuose, ar įprastose karbonatų uolose, tokiose kaip kalkakmenis ar marmuras) reakcijoje su actu:
 2CaCO3 + CH3COOH → Ca(CH 3COO)2 + 2H2O + 2CO2
Kadangi abu reagentai buvo žinomi jau seniai, junginys buvo pastebimas kristalų forma.

 Naudojimas 
 Sergant inkstų ligomis, fosfatų kiekis kraujyje padidėja (vadinama hiperfosfatemija), tai sukelia kaulų ligas. Kalcio acetatas jungiasi su fosforu maiste ir taip sumažina jo kiekį kraujyje. Šalutinis šio gydymo poveikis gali būti skrandžio negalavimai.
 Kalcio acetatas naudojamas kaip maisto priedas, stabilizatorius, buferis ar konservantas, daugiausiai saldžiuose produktuose. Jis taip pat neutralizuoja fluoridą vandenyje.Polymeric calcium phosphate cements: setting reaction modifiers
 Kadangi kalcio acetatas yra pigi medžiaga, tai anksčiau buvo naudojamas kaip medžiaga acetonui gauti prieš sukuriant kumeninį procesą. 
 Prisotintas kalcio acetato tirpalas alkoholyje yra pusiau kietas, degus gelis, kuris yra labai panašus į „konservuoto karščio“ produktus, tokius kaip Sterno. „Canned Heat“ at Journal of Chemical Education "Chemistry comes alive! " 
 Chemijos mokytojai dažnai demonstruoja vadinamąsias „Kalifornijos gniūžtes“ – kalcio acetato tirpalo ir etanolio mišinįChemistry Teaching Resources . Susidarantis gelis yra balkšvos spalvos ir gali būti formuojama kažkas panašaus į sniego gniūžtę.

 Šaltiniai 

Kategorija:Druskos